Der lød høje trut i dommedags-basunerne, da Ryanair lukkede basen i Billund Lufthavn i sommer.

Det irske discount-selskab mente, at det ville koste 300-400 job i Billund, men dagens nyhed, hvor British Airways lancerer en ny rute til London Heathrow sætter streg under, at det faktisk går ganske udmærket i lufthavnen - også uden Ryanairs base.

Læs også : Billund får eftertragtet rute til Heathrow

"Det overrasker mig ikke, at der er nye ruter på vej til lufthavnen." Henny fiskbæk, formand hk sydjylland

Det var trusler om konflikt med den danske fagbevægelse, der fik Ryanair til at forlade både Københavns og Billund Lufthavne. Formanden for HK Privat Sydjylland, Henny Fiskbæk, kan med god samvittighed sige 'hvad sagde jeg', når talen falder på konsekvensen af Ryanairs base-lukning.

Ingen fyringer

I dag kan hun glæde sig over, at Billund får den attraktive rute til Heathrow, og at lukningen af basen ikke har betydet fyringer.

Læs også : Ryanairs nederlag i Danmark vækker jubel i fagforbund verden over

- Det har ikke betydet noget. Der er ingen fyringer, og direktøren er helt opmærksom på, hvad der skal til for at Billund Lufthavn også kan fungere uden Ryanair. Så det overrasker mig ikke, at der er nye ruter på vej til lufthavnen, siger Henny Fiskbæk.

Hullet er lukket

Selvom British Airways entre i Billund ikke er direkte affødt af Ryanairs exit, så kommer det til at betyde, at hullet i passagertallene efter Ryanairs rutelukninger bliver endeligt fyldt, siger marketingschef i Billund Lufthavn, Jesper Klausholm.

- Vi forventer ikke at komme til at mangle passagerer næste år. Vi forventer faktisk,a t vi vil se en fremgang, siger Jesper Klausholm.